Gordhan bevraagteken tydsberekening van aanklagte | Maroela Media
Covid-19-statistieke: Byna 12 000 het reeds herstel
SA parlement maak hierdie week geskiedenis
TLU SA bekommerd oor voortgesette afsonderingsperiode
'Onbekwame' Shabangu as raadgewer aangestel
Rugby se ongeslypte diamante
Boekvoorlesing: Die liegdag
ToekomsVenster: Pinkster 2020
Wolkskool op radio: Wat leer wiskunde my eintlik?
Dié kerk bring hoop
SA reeks nr. 1 op Netflix in VSA
Gordhan bevraagteken tydsberekening van aanklagte
Pravin Gordhan, minister van finansies, tydens sy begrotingsrede op 24 Februarie 2016 (Foto: GCIS)
Pravin Gordhan, minister van finansies, het Dinsdag die tydsberekening van die bedrogaanklag wat teen hom gebring is, bevraagteken.
"Wat is dit met hierdie land en sommiges in hierdie land, politici en persone binne die gereg, wat kies wanneer om hierdie soort goed te doen," het Gordhan tydens 'n seminaar in Midrand gesê, kort nadat hy die nuus ontvang het dat hy vervolg gaan word.
Gordhan het gesê hy neem kennis van die Nasionale Vervolgingsgesag (NVG) se amptelike dagvaardings aan hom en twee voormalige kollegas by die Suid-Afrikaanse Inkomstediens (SAID) slegs twee weke voordat hy sy mediumtermyn-begrotingsraamwerk op 26 Oktober moet lewer. "Daar is iets aan begrotings wat baie aanloklik is…," het Gordhan bygevoeg.
Hy het genoem dat hy vroeër vanjaar ook deur die Valke geteiken is enkele dae voordat hy sy nasionale begrotingsrede in Februarie moes lewer. Hy is toe 'n lys met 27 vrae gestuur oor 'n sogenaamde "rogue"-eenheid binne die SAID wat na bewering meer as 'n dekade gelede op die been gebring is.
Dit het daartoe gelei dat Gwede Mantashe, sekretaris-generaal van die ANC, aangevoer het dat daar 'n poging is om die minister te ondermyn.
Shaun Abrahams, hoof van die NVG, het vroeër vandag aangekondig Gordhan word saam met sy opvolger as SAID-kommissaris, Oupa Magashula, en voormalige SAID-hooggeplaaste Ivan Pillay aangekla. Kort hierna het die ANC in 'n verklaring gereageer deur te sê die party ontken enige politieke inmenging in die vervolgingsproses.
Gordhan het onlangs aan Bloomberg gesê die ondersoek na die eenheid is "politieke kwaadwilligheid". Abrahams het egter Maandag hierdie uitspraak ontken deur te sê "dit kan nie verder van die waarheid verwyderd wees nie".
Die DA het intussen in 'n verklaring gesê die NVG se besluit om die minister te vervolg hou rampspoedige gevolge vir die land se reeds sukkelende ekonomie in. "Die feit dat die minister van finansies vervolg word en sal teregstaan op aanklagte van bedrog en diefstal is 'n ramp vir Suid-Afrika se ekonomie," het David Maynier, die skaduminister van finansies, gesê.
NVG Pravin Gordhan SAID
Hof hoor van Jayde Panayiotou se laaste oomblikke
'Dae van disrespek teenoor NVG se besluite verby'
Ek het na Abrahams se nuuskonferensie geluister – The lady doth protest too much, methinks.
andrea van vuren
Toe Thuli Madonsela 'n paar lewensbelangrike vrae probeer vra het, ontduik Zuma sy verantwoordelikhede en vlug op die belastingbetalers se geld Kenia toe. Om wat daar te maak? Shaun Abrahams, ek twyfel of jy in die regte posisie is om mense met integriteit te vervolg. Word wakker man!
Callie van der Merwe
n Ramp, dis al wat hierdie korrupte regering en die belhamel daar bo nog die heeltyd is en was! Sy tyd is verstreke!!!
Pravin bevraagteken Zuma en gespuis se motivering jy staan in hul pad en hul gaan enigeiets doen om jou uit te lig en van rooyen in daai stoel te kry jy het n boom oor hul goed uitgewerkte pad gegooi